Diari Oficial de la Generalitat Valenciana


Sumari del DOGV 3971, del 02-04-2001 (2001/2423)

ORDRE de 2 de març de 2001, de la Conselleria de Cultura i Educació, per la qual es pròrroga per al curs 2000/2001 l'autorització de funcionament del centre privat La Purísima, de Torrevieja (Alacant).
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3971

Data del DOGV
:   02-04-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/2423


Data del document
:   02-03-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Torrevieja
    * ensenyament privat

ORDRE de 2 de març de 2001, de la Conselleria de Cultura i Educació, per la qual es pròrroga per al curs 2000/2001 l'autorització de funcionament del centre privat La Purísima, de Torrevieja (Alacant). [2001/2423]
  
L'expedient ha sigut incoat a instància de la persona representant de la titularitat del centre, en sol·licitud de pròrroga de l'autorització provisional de funcionament per al curs 2000/01, amb ampliació d'una unitat en el nivell d'Educació Primària.
  
L'Ordre de 3 de juny de 1999, de la Conselleria de Cultura, Educació i Ciència (DOGV 13.07.99) autoritza el funcionament provisional del centre durant els cursos 1998/99 i 1999/00 en les noves instal·lacions del Residencial El Molino de Torrevieja, amb una composició de 6 unitats d'Educació Infantil, 2n cicle i 6 unitats d'Educació Primària.
  
Vist que la Unitat d'Inspecció Educativa ha emés informe favorable, ateses les necessitats d'escolarització existents en la localitat.
  
Vists la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; el Reial Decret 1.004/1991, de 14 de juny (BOE de 26.06.91) pel qual s'establixen els requisits mínims dels centres que impartisquen ensenyaments de règim general no universitaris; i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Prorrogar, fins a la finalització del curs escolar 2000/01, l'autorització de funcionament provisional del centre docent La Purísima, amb número de codi 35885768, del qual és titular la Congregación de Carmelitas Misioneras Teresianas, en les instal·lacions de Residencial El Molino, de Torrevieja, amb la següent composició:
  
- 6 unitats d'Educació Infantil, II cicle, amb 116 llocs escolars
  
- 7 unitats d'Educació Primària, amb 175 llocs escolars.
  
La present autorització donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'Honorable Senyor conseller de Cultura i Educació, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 2 de març de 2001
  
El conseller de Cultura i Educació